Folketing
2011-01-12

Så min ambition går sådan set i den modsatte retning af, at eleverne ikke – sådan som der måske i dag er en risiko for – er så meget sammen med lærerne; der er min ambition stik modsat, nemlig at der skal være mere tid sammen. Jeg vil faktisk i den forligskreds, der er, og også meget gerne her i Folketingssalen med SF drøfte, hvad det så er for nogle muligheder, der åbner sig. En ting er i hvert fald helt sikker, og det er, at det, hvis man har fundet de her eksempler fra 2009, som er de seneste regnskabstal, jo så ikke skyldes dårligere økonomi, for økonomien er sådan set baseret på, at regnskabstallene bliver forbedret ude i skolen. Men vi skal da holde øje med, at vi har en god undervisning. Det er sådan set, synes jeg, det centrale i en god skole.